# Kereskedelmi igazgatás

Kiskereskedelmi, kiskereskedelmi vendéglátó, nagykereskedelmi, üzletben folytatott, mozgóbolt útján, bevásárlóközpontban, vásáron és piacon folytatott kereskedés, közterületi, közvetlen, üzleten kívüli, csomagküldő, közlekedési eszközön folytatott, és automatából történő értékesítéssel, valamint szálláshely-üzemeltetési engedélyezéssel kapcsolatos ügyintézés.

 Ügyintéző: **Horváthné Szekeres Gabriella**

Az ügyintézés kezdeményezhető: az ügyfél kérelmére (írásban vagy személyesen)

Ügyintézési határidő: a bejelentés köteles tevékenység esetén 15 nap, működési engedély köteles tevékenység esetén 21 nap;

Az ügyintézés díja: bejelentés köteles kereskedelmi tevékenység esetén az elsőfokú közigazgatási hatósági eljárás szerinti illetéke 3.000 Ft, működési engedély köteles kereskedelmi tevékenység esetén illetékmentes.

Kapcsolódó dokumentumok, nyomtatványok, kitöltési útmutatók az oldal alján letölthetők, vagy a BKÖH Hatósági Irodáján személyesen igényelhetők.

Szükséges iratok: Ha egyéni vállalkozó a kérelmező, az egyéni vállalkozói igazolvány másolata vagy igazolás nyilvántartásba vételről, nem saját tulajdonú üzlet/szálláshely esetén a bérleti szerződés másolata.

**Az alkalmazott jogszabályok:**

* a szolgáltatási tevékenységek megkezdésének és folytatásának általános szabályiról szóló 2009. évi LXXVI. törvény,
* a kereskedelemről szóló 2005. évi CLXIV. törvény,
* a közigazgatási hatósági eljárás és szolgáltatás általános szabályairól szóló 2004. évi CXL. törvény,
* az illetékekről szóló 1990. évi XCIII. törvény,
* a kereskedelmi tevékenységek végzésének feltételeiről szóló 210/2009(IX.29.) Korm.rendelet,
* a vásárokról, piacokról és a bevásárlóközpontokról szóló 55/2009(III.13.) Korm.rendelet,
* a szálláshely-szolgáltatási tevékenység folytatásának részletes feltételeiről és a szálláshely üzemeltetési engedély kiadásának rendjéről szóló 239/2009.(X. 20.) Korm. rendelet,
* a nem üzleti célú közösségi, szabadidős szálláshely-szolgáltatásról szóló 173/2003.(X. 28.) Korm. rendelet.

**Nyomtatványok:**

1. Működési engedély kiadás iránti kérelem
2. Bejelentés kereskedelmi tevékenység folytatásáról
3. Bejelentés üzlet nyitva tartásáról
4. Bejelentés üzlet megszűnésére
5. Kérelem a szálláshely szolgáltatásra